smcproject/ml-wiki-sentences huggingface dataset:
കൂടുതൽ ഭാര്യമാർ ഉണ്ടാവുകയാണെങ്കിൽ 8-ൽ ഒരു ഓഹരി അവർ തുല്യമായി വീതിച്ചെടുക്കും.
എന്നാൽ മരണപ്പെട്ടയാൾക്ക് പിന്മുറക്കാരോ മകന്റെ കുട്ടിയോ ഇല്ലെങ്കിൽ ഭാര്യയ്ക്ക്  4-ൽ 1 അവകാശം ഉണ്ടായിരിക്കുന്നതാണ് ഭർത്താവ്: മരണപ്പെട്ട സ്ത്രീയുടെ ഭർത്താവിനു് 4-ൽ 1 അവകാശം ഉണ്ടായിരിക്കും.
എന്നാൽ മരണപ്പെട്ടയാൾക്ക് പിന്മുറക്കാരോ മകന്റെ കുട്ടിയോ ഇല്ലെങ്കിൽ ഭർത്താവിന് 2-ൽ 1 അവകാശം ഉണ്ടായിരിക്കുംണ് മകൾ: മരണപ്പെട്ടയാൾക്ക് മകന് ഇല്ലാതിരിക്കുകയും ഒരു മകൾ ആണ് ഉള്ളതെങ്കിൽ മകൾക്ക് പകുതി അവകാശം ഉണ്ടായിരിക്കും.
മരണപ്പെട്ടയാൾക്ക് മകന് ഇല്ലാതിരിക്കുകയും  ഒന്നിൽ കൂടുതൽ പെണ്മക്കൾ ഉണ്ടെങ്കിൽ പെണ്മക്കൾക്കെല്ലാവർക്കും കൂടി 3-ൽ 2 അവകാശം ഉണ്ടായിരിക്കും.
എന്നാൽ മരണപ്പെട്ട വ്യക്തിക്ക് മകൻ ഉണ്ടായിരിക്കുമ്പോൾ പെണ്മക്കൾക്ക് ശിഷ്ടാവകാശം എന്ന് നിലയിൽ മകന്റെ അവകാശത്തിന്റെ പകുതി മാത്രമേ അരഹതയുണ്ടാവുകയുള്ളൂ.
മകന്റെ മകൾ: മരണപ്പെട്ട വ്യക്തിക്ക് മകളോ മകനോ മുതിർന്ന മകന്റെ മകനോ അല്ലെങ്കിൽ മകളോ ഇല്ലാത്ത സാഹചര്യത്തിൽ മകന്റെ മകൾക്ക് സ്വത്തിൽ 2-ൽ 1 അവകാശം ഉണ്ടായിരിക്കുന്നതാണ്.
ഇത്തരം സാഹചര്യത്തിൽ ഒന്നിൽ കൂടുതൽ മകന്റെ പെണ്മക്കൾ ഉണ്ടെങ്കിൽ അവർക്ക് എല്ലാവർക്കും കൂടി 3-ൽ 2 അവകാശം ഉണ്ടായിരിക്കുന്നതാണ്.
എന്നാൽ മരണപ്പെട്ട വ്യക്തിക്ക് ഒരു മകളും സഹോദരിയും മകന്റെ മകളും ഉണ്ടെങ്കിൽ മകന്റെ മകൾക്ക് 6-ൽ 1 അവകാശം ഉണ്ടായിരിക്കും പൂർണ്ണ സഹോദരി: മരണപ്പെട്ട വ്യക്തിയുടെ പൂർണ്ണ സഹോദരിക്ക് ചില സാഹചര്യത്തിൽ 2-ൽ 1 അവകാശവും ഇത്തരത്തിൽ ഉള്ള ഒന്നിലധികം സഹോദരിമാർക്ക് 3-ൽ 2 അവകാശവും തുല്യമായുണ്ടാവുന്ന സാഹചര്യമുണ്ട്.
അത് മരണപ്പെട്ട വ്യക്തിക്ക് കുട്ടികളോ മകന്റെ കുട്ടികളോ പിതാവോ പിതാമഹനോ സഹോദരനോ ഇല്ലെങ്കിൽ മാത്രമാണ്.
ഇവരുടെ സാന്നിദ്ധ്യത്തിൽ പൂർണ്ന സഹോദരിക്ക് അവകാശം ഉണ്ടായിരിക്കുന്നതല്ല.
രക്ത ബന്ധമുള്ള സഹോദരി: മരണപ്പെട്ട വ്യക്തിയുടെ രക്ത ബന്ധമുള്ള സഹോദരിക്ക് ചില സാഹചര്യത്തിൽ 2-ൽ 1 അവകാശവും ഇത്തരത്തിൽ ഉള്ള ഒന്നിലധികം സഹോദരിമാർക്ക് 3-ൽ 2 അവകാശവും തുല്യമായുണ്ടാവുന്ന സാഹചര്യമുണ്ട്.
അത് മരണപ്പെട്ട വ്യക്തിക്ക് കുട്ടികളോ മകന്റെ കുട്ടികളോ പിതാവോ പിതാമഹനോ സഹോദരനോ സഹോദരിയോ  ഇല്ലെങ്കിൽ മാത്രമാണ് ഇവരുടെ സാന്നിദ്ധ്യത്തിൽ രക്തബന്ധമുള്ള സഹോദരിക്ക് അവകാശം ഉണ്ടായിരിക്കുന്നതല്ല.
എന്നാൽ ഇത്തരത്തിലുള്ള ബന്ധുക്കൾ ഇല്ലാതിരിക്കുകയും രക്തബന്ധത്തിലൂള്ള സഹോദരൻ  ഉണ്ടാവുകയും ചെയ്താൽ രക്തബന്ധമുള്ള സഹോദരിക്ക് രക്തബന്ധമുള്ള സഹോദരന്റെ പകുതി അവകാശം ശിഷ്ടാവകാശി എന്ന നിലയിൽ ലഭിക്കുന്നതാണ്.
ഒരേ അമ്മവഴിയുള്ള സഹോദരൻ: ഒരേ അമ്മവഴിയുള്ള സഹോദരന്റെ അവകാശം 6-ൽ 1 ആയിരിക്കും.
എന്നാൽ ചില അവസരങ്ങളിൽ ഈ സഹോദരന് അവകാശം നഷപ്പെടുന്നതാണ്.
അത് മരണപ്പെട്ട വ്യക്തിയുടെ കുട്ടിയോ മകന്റെ കുട്ടിയോ പിതാവോ അല്ലെങ്കിൽ പിതാമഹനോ എന്നിവരിൽ ആരുടെയെങ്കിലും സ
ാന്നിധ്യമാണ്.
ണ് ഒരേ അമ്മവഴിയുള്ള സഹോദരി: ഒരേ അമ്മവഴിയുള്ള സഹോദരിയുടെ അവകാശം 6-ൽ 1 ആയിരിക്കും.
എന്നാൽ ചില അവസരങ്ങളിൽ അവകാശം നഷപ്പെടുന്നതാണ്.
അത് മരണപ്പെട്ട വ്യക്തിയുടെ കുട്ടിയോ, മകന്റെ കുട്ടിയോ, പിതാവോ, അല്ലെങ്കിൽ പിതാമഹനോ എന്നിവരിൽ ആരുടെയെങ്കിലും സാന്നിധ്യമാണ്.
മാതാവ്: മരണപ്പെട്ട വ്യക്തിയുടെ മാതാവിന് 6 -ൽ 1 അവകാശം ഉണ്ടായിരിക്കും.
ഈ അവകാശം ആരുടെ സാന്നിദ്ധ്യമുണ്ടെങ്കിലും നഷടപ്പെടുന്നില്ല.
എന്നാൽ മരണപ്പെട്ട വ്യക്തിക്ക് കുട്ടികളോ മകന്റെ കുട്ടികളോ അവരുടെ പിന്മുറക്കാരോ ഇല്ലെങ്കിൽ അമ്മയുടെ അവകാശം 3-ൽ 1 ആയി വർദ്ധിക്കുന്നതാണ്.
കൂടാതെ മരണപ്പെട്ട വ്യക്തിക്ക് ഒരു സഹോദരിയോ സഹോദരനോ ആണെങ്കിൽ മാതാവിന്റെ അവകാശം 3-ൽ 1 ആയി വർധിക്കുന്നതാണ്ണ് മാതാമഹി: മാതാമഹിയുടെ അവകാശം 6-ൽ 1 ആയിരിക്കും.
എന്നാൽ മരണപ്പെട്ട വ്യക്തിയുടെ മാതാവ്, അല്ലെങ്കിൽ ഏറ്റവും അടുത്ത മാതാമഹി എന്നിവരുടെ സാന്നിധ്യം  ഈ അവകാശം ഇല്ലാതാക്കും.
മാതാമഹിയ്ക്ക് അവകാശം ഉണ്ടെന്ന് വിശുദ്ധ ഗ്രന്ദ്ഥത്തിൽ പറയുന്നില്ല.
എന്നാൽ ഖലീഫ  അബൂബക്കർ (റ) കാലത്ത് പേരക്കുട്ടിയുടെ അനന്തരാവകാശം ആവശ്യപ്പെട്ട് ഒരു മാതാമഹി ഖലീഫയുടെ അടുത്ത് വരികയും അള്ളാഹുവിന്റെ ഗ്രന്ഥത്തിൽ മാതാമഹിയ്ക്ക് അവകാശം രേഖപ്പെടുത്തിയ്ട്ടില്ല എന്നു പറയുകയും ഖലീഫ പൊതു ജനങ്ങളോട് അതേ പറ്റി എന്തെങ്കിലും അറിവുണ്ടോ എന്നു ചോദിച്ചപ്പോൾ 6-ഇൽ ഒരു അവകാശം ഉള്ളതായി പ്രവാചകൻ പറഞ്ഞതു കേട്ടതായി ഒരാൾ പറയുകയും അപ്രകാരം ആറിൽ ഒരവകാശം അനുവദിച്ചതായും ബുഹാരിയുടെ ഹദീസ് റിപ്പോർട്ട് ചെയ്തിട്ടുണ്ട്.
പിതാവ്: പിതാവിന്റെ അവകാശം 6-ൽ 1 ആയിരിക്കും.
പിതാവിന്റെ അവകാശം ആരുടെ സാന്നിധ്യത്തിലും നഷ്ടപ്പെടുന്നില്ല.
കൂടാതെ മരണപ്പെട്ടയാൾക്ക് കുട്ടിയോ മകന്റെ കുട്ടിയോ അവരുടെ കുട്ടിയൊ ഇല്ലെങ്കിൽ പിതാവിന് ശിഷ്ടാവകാശി എന്ന നിലയിൽ അവകാശം ലഭിക്കുന്നതാണ്.
പിതാമഹൻ: പിതാമഹന്റെ( അച്ന്റെ അച്ഛൻ, അച്ഛ്റെ അചന്റെ അച്ഛൻ തുടങ്ങിയവർ) അവകാശം 6-ൽ 1 ആണ്.
എന്നാൽ മറണപ്പെട്ട വ്യക്തിയുടെ പിതാവിന്റെയോ അടുത്ത പിതാമഹന്റെയോ സാന്നിധ്യത്തിൽ അവകാശം ഉണ്ടായിരിക്കുന്നതല്ല.
അവകാശ നിരക്കിലെ മാറ്റങ്ങൾ
ചില സാഹചര്യങ്ങളിൽ നിർണ്ണയിക്കപ്പെട്ട വിഹിതത്തിൽ വ്യതിയാനം വരുന്ന സാഹചര്യമുണ്ടാകുന്നു.
ഇപ്രകാരം അവകാശികൾക്ക് നിർണ്നയിക്കപ്പെട്ടതിലും കൂടുതൽ കിട്ടുന്ന സാഹചര്യത്തെ" റദ്ദ് ' (Doctrine of radd or return)എന്നും കുറവു കിട്ടുന്ന സാഹചര്യത്തെ "ഔൽ" (Doctrine of aul or increase )എന്നും പറയുന്നു ഷിയ പിന്തുടർച്ചാവകാശ നിയമം
ഷിയ നിയമം രണ്ട് വിഭാഗം അവകാശികളുണ്ട്.
പങ്കുകാർ, ശിഷ്ടാവകാശികൾ എന്നിവരാണത്.
ഹനഫി പിന്തുടർച്ചാവകാശത്തിലെ പോലെയുള്ള അകന്ന ബന്ധു ജനം എന്ന വിഭാഗം ഇതിൽ ഇല്ല.
പങ്കുകാർ എന്ന വിഭാഗത്തിൽ വിശുദ്ധ ഖുർആനിൽ പരാമർശിച്ച 9 പേർ മാത്രമാണുള്ളത്.
പങ്കുകാർ ( Sharers) താഴെ പറയുന്നവരാണ് : വിവാഹ ബന്ധം വഴിയുള്ള പങ്കുകാർ ഭർത്താവ്(Husband) ഭാര്യ(wife) രക്തബന്ധം വഴിയുള്ള പങ്കുകാർ പിതാവ്(Father) മാതാവ്(Mother) മകൾ(Daughter) ഒരേ അമ്മയിലുള്ള സഹോദരി(Uterine sister) ഒരേ അമ്മയിലുള്ള സഹോദരൻ(Uterine brother) സഹോദരി(Full sister) രക്തബന്ധത്തിലുള്ള സഹോദരി(Consanguine sister) വിമർശനങ്ങൾ
പരേതനു പുത്രനുള്ളപ്പോൾ മരണപ്പെട്ടുപോയ മറ്റു മക്കളിലുണ്ടായ  പേരക്കുട്ടിക്ക് സ്വത്തവകാശമില്ലാത്തതും, പരേതന്റെ  മകൾക്ക് മകനു കിട്ടുന്ന  സ്വത്തിന്റെ പകുതി മാത്രമേ അവകാശമുള്ളൂവെന്നതും കൂടാതെ പെൺ മക്കൾ മാത്രമുള്ള മാതാപിതാക്കളുടെ സ്വത്തുക്കളിൽ മാതാപിതാക്കളുടെ  അടുത്ത രക്തബന്ധുക്കൾക്ക് അവകാശമുണ്ടാവുമെന്നതും വിമർശനത്തിനു വിധേയമാകുന്നുണ്ട്.
അവലംബം Muslim Law in Modern India, 8th Edition.
by Paras Diwan.
Published by Allahabad Law Agency.
Year:2000, Reprint: 2001.
ഇതും കാണുക അവകാശികൾക്കുള്ള ഓഹരികൾ കണക്കുകൂട്ടുന്നതിന് വിക്കിഗ്രന്ഥശാല:ഹദീസുകൾ ഖുർആൻ സൂറ 4 മെട്രോ വാർത്ത പിന്തുടർച്ചാവകാശം കക്ഷിചേരാൻ സ്വാമിക്ക് അനുമതി മാധ്യമം ന്യൂസ് അനാഥ പൗത്രന്റെ സ്വത്തവകാശം മലയാളം ഖുർആൻ റിസർച്ച് അവകാശികൾ ഇസ്ലാം ഓൺ വെബ് ഇസ്ലാമിക് ലോ ഓഫ് ഇൻഹറിറ്റൻസ് ഡോ:ആബിദ് ഹുസ്സൈൻ Archived 2021-01-25 at the Wayback Machine .
Inheritance Archived 2014-02-15 at the Wayback Machine .
A History of Islamic Law by N.J Coulson അനന്തരാവകാശം ലഭിക്കുന്ന രീതി ഇസ്ലാം ഓൺ സൈറ്റ് ഔൽ, റദ്ദ്, ഇസ്ലാം ഓൺ സൈറ്റ്
മുസ്‌ലിം കല Frontón con angelicos' y arquivoltas de ataurique - panoramio.jpg
ഇസ്ലാമിക ലോകത്ത് നിർമിക്കുന്ന വിഷ്വൽ ആർട്ടുകളാണ്.
ഇസ്ലാമിക കല(മുസ്ലിം കല) ഇസ്ലാമിക് ആർട്ടിടെക്ചർ, ഇസ്ലാമിക് കാലിഗ്രാഫി, ഇസ്ലാമിക് മിനിയേച്ചർ, ഇസ്ലാമിക് ഗ്ലാസ്, ഇസ്ലാമിക് മൺപാത്രങ്ങൾ, തുണിത്തരങ്ങൾ, പരവതാനികൾ, എംബ്രോയിഡറി എന്നിവയുൾപ്പെടെ നിരവധി ഭൂപ്രദേശങ്ങൾ, കാലഘട്ടങ്ങൾ, വർഗ്ഗങ്ങൾ എന്നിവ ഉൾക്കൊള്ളുന്നതിനാൽ ഇസ്ലാമിക കലയെ ചിത്രീകരിക്കാൻ പ്രയാസമാണ്.
മതപരവും മതേതരവുമായ കലാരൂപങ്ങൾ ഇതിൽ ഉൾപ്പെടുന്നു.
കാലിഗ്രഫി, വാസ്തുവിദ്യ, കെട്ടിടങ്ങളുടെ അലങ്കാരങ്ങൾ, പള്ളി ഫിറ്റിംഗുകൾ (ഉദാ. പള്ളി വിളക്കുകൾ, ഗിരിഹ് ടൈലുകൾ), മരപ്പണി, പരവതാനികൾ എന്നിവ ഇസ്ലാമിക കലയെ പ്രതിനിധീകരിക്കുന്നു.
മതപരമായ പണ്ഡിതന്മാർ വിമർശിച്ചെങ്കിലും ഇസ്ലാമിക ലോകത്ത് മതേതര കലയും വളർന്നു.
ഇസ്ലാമിക കലയുടെ ആദ്യകാല വികാസത്തെ റോമൻ കല, ആദ്യകാല ക്രിസ്ത്യൻ കല (പ്രത്യേകിച്ച് ബൈസന്റൈൻ കല), സസ്സാനിയൻ കല എന്നിവ സ്വാധീനിച്ചു.
പിൽക്കാലത്ത് മധ്യേഷ്യൻ നാടോടികളുടെ പാരമ്പര്യങ്ങളിൽ നിന്നുള്ള സ്വാധീനം ചൈനീസ് കല, ഇസ്ലാമിക പെയിന്റിംഗ്, മൺപാത്രങ്ങൾ, തുണിത്തരങ്ങൾ എന്നിവയിൽ സ്വാധീനം ചെലുത്തി. 'ഇസ്ലാമിക് ആർട്ട്' എന്ന ആശയം ചില ആധുനിക കലാചരിത്രകാരന്മാർ ഒരു മിഥ്യാധാരണയുള്ള യൂറോസെൻട്രിക് നിർമിതിയായി വിമർശിച്ചിട്ടുണ്ടെങ്കിലും, ലോകത്തെ, പ്രത്യേകിച്ചും ഇസ്ലാമിക ലോകത്തെ വിവിധ സ്ഥലങ്ങളിൽ നിർമ്മിച്ച കലകൾ തമ്മിലുള്ള സാമ്യം അതറിയിക്കുന്നു.
കലകളുടെ സുവർണ്ണ കാലഘട്ടം എന്ന് ഇസ്ലാമിക കല ഉടലെടുത്ത സമയത്തെ പണ്ഡിതന്മാർ വ്യാപകമായി ഉപയോഗിക്കുന്നു.
അറബിക് എന്നറിയപ്പെടുന്ന ഒരു ആവർത്തനത്തിൽ ജ്യാമിതീയ പുഷ്പ അല്ലെങ്കിൽ സസ്യ രൂപകൽപ്പന പോലുള്ള ആവർത്തിച്ചുള്ള സവിശേഷതകളാണ് ഇസ്ലാമിക കലയെ പലപ്പോഴും വ്യത്യസ്തമാക്കുന്നത്.
ഇസ്ലാമിക കലയിലെ അറബി പലപ്പോഴും ദൈവത്തിന്റെ അതിരുകടന്നതും അവിഭാജ്യവും അനന്തവുമായ സ്വഭാവത്തെ പ്രതീകപ്പെടുത്താൻ ഉപയോഗിക്കുന്നു.
ഈ സിദ്ധാന്തം താർക്കികമാണെങ്കിലും, ദൈവത്തിന് മാത്രമേ പൂർണത കൈവരിക്കാൻ കഴിയൂ എന്ന് വിശ്വസിക്കുന്ന കലാകാരന്മാർ ആവർത്തനത്തിലെ തെറ്റുകൾ മനഃപൂർവ്വം വിനയത്തിന്റെ പ്രകടനമായി അവതരിപ്പിച്ചേക്കാം.
അവലംബം ↑ Marilyn Jenkins-Madina, Richard Ettinghausen and Oleg Grabar, 2001, Islamic Art and Architecture: 650–1250, Yale University Press, ISBN 978-0-300-08869-4 , p.3; Brend, 10 ↑ J. M. Bloom; S. S. Blair (2009New York: Oxford  Grove Encyclopedia of Islamic Art and Architecture, Vol. II ↑ Davies, Penelope J.E. Denny, Walter B. Hofrichter, Frima Fox. Jacobs, Joseph. Roberts, Ann M. Simon, David L. Janson's History of Art, Prentice Hall; 2007, Upper Saddle River, New Jersey. Seventh Edition, ISBN 0-13-193455-4 pg. 277 ↑ MSN Encarta: Islamic Art and architecture. Archived from the original on 2009-10-28 ↑ Melikian, Souren (December 5, 2008).
"Qatar's Museum of Islamic Art: Despite flaws, a house of masterpieces".
International Herald Tribune.
Retrieved September 6,2011.
This is a European construct of the 19th century that gained wide acceptance following a display of Les Arts Musulmans at the old Trocadero palace in Paris during the 1889 Exposition Universelle.
The idea of "Islamic art" has even less substance than the notion of "Christian art" from the British Isles to Germany to Russia during the 1000 years separating the reigns of Charlemagne and Queen Victoria might have.
↑ Melikian, Souren (April 24, 2004).
"Toward a clearer vision of 'Islamic' art".
Retrieved September 6, 2011.
↑ Blair, Shirley S.; Bloom, Jonathan M. (2003).
"The Mirage of Islamic Art: Reflections on the Study of an Unwieldy Field".
The Art Bulletin.
85 (1): 152–184.
doi:10.2307/3177331.
JSTOR 3177331.
↑ Missing or empty |url= (help) ↑ Madden (1975), pp.423–430 ↑ Thompson, Muhammad; Begum, Nasima.
"Islamic Textile Art: Anomalies in Kilims".
Salon du Tapis d'Orient.
TurkoTek.
Retrieved 25 August 2009.
↑ Alexenberg, Melvin L. (2006).
The future of art in a digital age: from Hellenistic to Hebraic consciousness.
Intellect Ltd. p. 55.
ISBN 1-84150-136-0 .
↑ Backhouse, Tim.
"Only God is Perfect".
Islamic and Geometric Art. Retrieved 25 August 2009.
മുസ്‌ലിം (വിവക്ഷകൾ) മുസ്‌ലിം - ഇസ്‌ലാം മതാ‍നുയായികൾ മുസ്‌ലിം (ഹദീഥ്) - ഹദീഥ് , സ്വഹീഹ് മുസ്‌ലിം എന്ന ഹദീഥ് ഗ്രന്ഥം.
മുസ്‌ലിം ഇബ്‌നു അൽ ഹജ്ജാജ് - ഇമാം മുസ്ലിം, സഹീഹ് മുസ്ലിം എന്ന ഹദീഥ് ഗ്രന്ഥത്തിന്റെ ഉപജ്ഞാതാവ്.
മുസ്‌രീസിലൂടെ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Muzreesiloode Muzreesiloode
ലോകത്തിലെ ആദ്യത്തെ ഓഗ്മെന്റ് റിയാലിറ്റി യാത്രാവിവരണ പുസ്തകമാണ് മുസ്‌രീസിലൂടെ .
ഇതുവരെ പുറത്തിറങ്ങിയതിൽ ഇന്ത്യയിൽ ആദ്യത്തേതും ലോകത്തിൽ ആറാമത്തേതുമായ ഓഗ്മെന്റ് റിയാലിറ്റി പുസ്തകവും ഇതു തന്നെയാണ് .
നിരക്ഷരൻ എന്ന തൂലികാനാമത്തിൽ അറിയപ്പെടുന്ന മനോജ് രവീന്ദ്രനാണ് ഈ പുസ്തകം എഴുതിയത് .
2015 ഡിസംബർ 11ന് തൃശ്ശൂർ കേരള സാഹിത്യ അക്കാദമി ഹാളിലാണ് ഈ പുസ്തകത്തിന്റെ ഔപചാരിക പ്രകാശനകർമ്മം നടന്നത്.
മുസ്‌നദ് അൽ ഫിർദൗസ്
അബൂ മൻസൂർ അൽ ദലൈമി തയ്യാറാക്കിയ ഹദീഥ് സമാഹാരമാണ് മുസ്‌നദ് അൽ ഫിർദൗസ് ( അറബി : مسند الفردوس ‬ ) .
മൂവായിരത്തോളം ഹദീഥുകളാണ് ഈ സമാഹാരത്തിൽ അടങ്ങിയിരിക്കുന്നത് .
നിവേദകരുടെ പരമ്പര നൽകിയിട്ടില്ലാത്തതിനാൽ ഈ സമാഹാരത്തിലെ ഹദീഥുകളുടെ പ്രാമാണികത പരിശോധിക്കാൻ പ്രയാസമാണ്.
അതുകൊണ്ട് തന്നെ ഇത് വ്യാപകമായി ഉപയോഗിക്കപ്പെടുന്നില്ല .
മുസ്‌നദ് അൽ ശാഫിഈ
പ്രമുഖ ഇസ്‌ലാമിക പണ്ഡിതൻ മുഹമ്മദിബ്‌നു ഇദ്‌രീസിശ്ശാഫിഈ (767–820 CE, 150–204 AH) സമാഹരിച്ചതെന്ന് കരുതപ്പെടുന്ന ഹദീഥ് ഗ്രന്ഥമാണ് മുസ്‌നദ് അൽ ശാഫിഈ ( അറബി : مسند الشافعي ‬ ).
ഏകദേശം രണ്ടായിരത്തോളം (2000) ഹദീസുകൾ ഈ പുസ്തകത്തിൽ അടങ്ങിയിരിക്കുന്നു.
ഹിജ്റ രണ്ടാം നൂറ്റാണ്ടിൽ തയ്യാറാക്കപ്പെട്ട ഈ സമാഹാരം, ഇത്തരത്തിലെ ആദ്യ മുസ്‌നദുകളിലൊന്നാണ്.
ഇതിന് ശേഷമാണ് ആധികാരികമായ സഹീഹ് ബുഖാരി, സഹീഹ് മുസ്‌ലിം തുടങ്ങിയ സമാഹാരങ്ങൾ രൂപപ്പെടുന്നത്.
കിതാബുൽ ഉമ്മ്, അൽ മസ്ബൂത്ത് എന്നീ ഗ്രന്ഥങ്ങളിലായി ഇമാം ശാഫിഈ രേഖപ്പെടുത്തിയ ഹദീഥുകളെ അദ്ദേഹത്തിന്റെ പിൻഗാമി റബീഅ് ഇബ്ൻ സുലൈമാന്റെ ശിഷ്യന്മാർ പുസ്തകരൂപത്തിലാക്കി എന്നാണ് കരുതപ്പെടുന്നത് .
മുസ്‌ലിം ഇബ്‌നു അൽ ഹജ്ജാജ് ഇംഗ്ലീഷ് വിലാസം https://ml.wikipedia.org/wiki/Muslim_ibn_al-Hajjaj
ഹദീസിന്റെ രണ്ടാമത്തെ ആധികാരിക ശേഖരമെന്ന് സുന്നി മുസ്‌ലിംകൾ വിശ്വസിക്കുന്ന സ്വഹീഹ് മുസ്‌ലിമിന്റെ രചയിതാവും ഇസ്‌ലാമിക ലോകത്തെ പ്രഗൽഭനായ ഹദീസ് പണ്ഡിതനുമാണ്‌ ഇമാം മുസ്‌ലിം എന്ന അബുൽ ഹുസൈൻ മുസ്‌ലിം ഇബ്‌നു അൽ ഹജ്ജാജ് ഖുഷയ്‌രി അൽ നിഷാപൂരി ( അറബിക് :أبو الحسين مسلم بن الحجاج القشيري النيشابوري‎).
ഇന്നത്തെ വടക്ക്കിഴക്കൻ ഇറാനിൽ സ്ഥിതിചെയ്യുന്ന നിഷാപൂർ പട്ടണത്തിലാണ്‌ ഇമാം മുസ്‌ലിമിന്റെ ജനനം (ഹിജ്റ വർഷം:206-261-ക്രിസ്തു വർഷം:821-875) .
ജനിച്ച വർഷത്തെ സംബന്ധിച്ച് അഭിപ്രായ ഭിന്നത നിലനിൽക്കുന്നുണ്ട്.
202-817 വർഷത്തിലാണെന്നും അഭിപ്രായമുണ്ട് .
ഖുഷയ്‌ർ എന്ന അറബ് ഗോത്രവർഗ്ഗത്തിലെ വർദിന്റെ മകൻ മുസ്‌ലിം അദ്ദേഹത്തിന്റെ മകൻ ഹജ്ജാജ് ആണ്‌  ഇമാം മുസ്‌ലിമിന്റെ പിതാവ്.
ഹർമല ഇബ്‌നു യഹിയ, സ‌അദ് ബിൻ മൻസൂർ, അബ്ദുല്ലാഹിബ്‌നു മസ്‌ലമ അൽ-ഖ‌അനബി, ഇമാം ബുഖാരി , ഇബ്‌നു മ‌ഇൻ, യഹ്‌യ ഇബ്‌നു യഹ്‌യ അൽ നിഷാപൂരി അൽ തമീമി തുടങ്ങിയവർ ഇമാം മുസ്‌ലിമിന്റെ ഗുരുനാഥരാണ്‌.
അദ്ദേഹത്തിന്റെ ശിഷ്യഗണത്തിൽ പെടുന്നവരാണ്‌ തിർമിദി , ഇബ്‌നു അബി ഹാതിം അൽ-റാസി, ഇബ്‌നു ഖുസൈമ എന്നിവർ.
ഇവർ ഓരോർത്തരും ഹദീസ് ഗ്രന്ഥങ്ങൾ രചിച്ചിട്ടുണ്ട്.
ഈജിപ്ത്, ഇറാഖ്, സിറിയ അറേബ്യൻ ഉപദ്വീപ് എന്നിവിടങ്ങളിൽ ഹദീസ് ശേഖരണാർഥം സഞ്ചരിച്ച ഇമാം മുസ്‌ലിം ഒടുവിൽ തന്റെ സ്വദേശമായ നിഷാപൂരിൽ തന്നെ സ്ഥിരതാമസമാക്കി.
അവിടെ വെച്ച് അദ്ദേഹം ഇമാം ബുഖാരിയെ കണ്ടുമുട്ടി.
പിന്നീട് മരണം വരെ ഇമാം ബുഖാരിയുമായുള്ള സൗഹൃദം ഇമാം മുസ്‌ലിം തുടർന്നു.
ക്രിസ്താബ്ദം 875 ൽ അദ്ദേഹം മരണമടഞ്ഞു.
നിഷാപൂരിൽ തന്നെയാണ്  അദ്ദേഹത്തെ മറമാടിയത് പ്രസിദ്ധി
ഇമാം മുസ്‌ലിമിന്റെ ഹദീസ് ശേഖരം ആധികാരിക ഹദീസ് ശേഖരഗണത്തിൽ രണ്ടാംസ്ഥാനത്ത് പരിഗണിക്കപ്പെടുന്ന ഒന്നാണ്‌.
സ്വഹീഹുൽ ബുഖാരിയുടെ തൊട്ടു പുറകിലാണ്‌ അതിന്റെ സ്ഥാനം.
സ്വഹീഹ് മുസ്‌ലിമിൽ എത്ര ഹദീസുകൾ അടങ്ങിയിരിക്കുന്നു എന്നത് വിവിധ പരിഗണനകളെ ആശ്രയിച്ചാണ്‌.
ആവർത്തനങ്ങൾ, ഇസ്നദ് അല്ലെങ്കിൽ ടെക്സ്റ്റ് എന്നിവയെ ഒഴിവാക്കി പരിഗണിക്കുമ്പോൾ 12,000 മുതൽ 3,033 വരെ അതിന്റെ എണ്ണം വ്യത്യാസപ്പെട്ടിരിക്കുന്നു.
സഹിഹ് മുസ്ലിം ഗ്രന്ഥം സ്വഹീഹ് മുസ്‌ലിം അവലംബം പുറം കണ്ണികൾ Biography of Imam Muslim Archived 2006-12-02 at the Wayback Machine .
English translation of Sahih Muslim Archived 2008-12-01 at the Wayback Machine .
മുസ്‌നദ് അഹ്‌മദ് ഇബ്ൻ ഹൻബൽ
ഹൻബലി കർമ്മശാസ്ത്രസരണിയുടെ ആചാര്യനായിരുന്ന അഹ്‌മദ് ഇബ്ൻ ഹൻബൽ സമാഹരിച്ച ഹദീഥുകളുടെ ഒരു ഗ്രന്ഥമാണ് മുസ്‌നദ് അഹ്‌മദ് ഇബ്ൻ ഹൻബൽ അഥവാ മുസ്‌നദ് ഇബ്ൻ ഹൻബൽ ( അറബി : مسند أحمد بن حنبل ‬ ) .
ഇരുപത്തിഏഴായിരത്തോളം ഹദീഥുകൾ ഉൾപ്പെടുന്ന മുസ്‌നദ് ഇബ്ൻ ഹൻബൽ ഇസ്‌ലാമിക ചരിത്രത്തിലെ ഏറ്റവും വലിയ സമാഹാരമാണെന്ന് മക്തബ ശാമില അഭിപ്രായപ്പെടുന്നുണ്ട്.
സ്വർഗ്ഗം വാഗ്ദാനം ചെയ്യപ്പെട്ട പത്ത് സ്വഹാബികൾ മുതൽ ആരംഭിക്കുന്ന നിവേദകരുടെ ഹദീഥുകൾ അതേ ക്രമത്തിൽ ക്രോഡീകരിക്കപ്പെട്ടിരിക്കുന്നു.
നിവേദകരുടെ പദവിയും ഹദീഥ് സംരക്ഷണത്തിനായി അവർ വഹിച്ച പങ്കും ഈ സമാഹാരത്തിൽ എടുത്തുകാണിക്കുന്നുണ്ട് .
ഏതെങ്കിലും പണ്ഡിതർ തെളിവുകളായി ഉദ്ധരിക്കാത്ത ഒരു ഹദീഥ് പോലും ഈ സമാഹാരത്തിലില്ല എന്ന് ഇബ്ൻ ഹൻബൽ പറഞ്ഞതായി റിപ്പോർട്ടുകളുണ്ട്.
എന്നാൽ ഏതാനും (ഒൻപത് എന്നും പതിനഞ്ച് എന്നും വീക്ഷണങ്ങളുണ്ട്) ദുർബല ഹദീഥുകൾ സമാഹാരത്തിൽ കടന്നുകൂടിയിട്ടുണ്ടെന്ന് ഹദീഥ് പണ്ഡിതർ ചൂണ്ടിക്കാണിക്കുന്നുണ്ട്.
മുസ്‌ലിം ലോകം മുസ്‌നദിനെ ഒരു ആധികാരിക ഹദീഥ് ഗ്രന്ഥമായി കണക്കാക്കുന്നു.
ബ്രയാൻ ജെയ്ക്ക്സ് ഇംഗ്ലീഷ് വിലാസം https://ml.wikipedia.org/wiki/Brian_Jacques
ഒരു ഇംഗ്ലീഷ് എഴുത്തുകാരനായിരുന്നു ജയിംസ് ബ്രയാൻ ജെയ്ക്ക്സ് ( / ˈ dʒ eɪ k s / , as in "Jakes"; ജീവിതകാലം:15 ജൂൺ 1939 – 5 ഫെബ്രുവരി 2011 ).
അദ്ദേഹം തൻറെ റെഡ്‍വാൾ നോവൽ പരമ്പരയിലൂടെയും കാസ്റ്റ് എവേ ഓഫ് ദ ഫ്ലൈയിംഗ് ഡച്ച് മാൻ എന്ന നോവൽ പരമ്പരയിലൂടെയുമാണ് വായനക്കാർക്ക് സുപരിചിതൻ‌.
ചെറുകഥകളുടെ രണ്ടാ സമാഹാരങ്ങൾകൂടി അദ്ദേഹം പൂർത്തിയാക്കിയിരുന്നു.
ദ റബ്ബാജാക്ക് അദർ ക്യൂരിയസ്‍ യാൺസ്, സെവൻ സ്ട്രേഞ്ച് ആൻറ് ഗോസ്റ്റി ടെയിൽസ് എന്നിവയാണവ.
അവലംബം ↑ Brian Jacques' Biography , Redwall Abbey .
Retrieved 2008-06-20 പുറം കണ്ണികൾ ബ്രയാൻ ജെയ്ക്ക്സ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Redwall Wiki – collaborative Redwall information and news resource The Redwall Encyclopedia Archived 2018-02-08 at the Wayback Machine .
by Katie Sullivan (sullivanet.com) Brian Jacques at the Internet Speculative Fiction Database Brian Jacques at Library of Congress Authorities, with 56 catalogue records
ബ്രയോഫില്ലം ഇംഗ്ലീഷ് വിലാസം https://ml.wikipedia.org/wiki/Bryophyllum
ദ്വിബീജപത്ര സസ്യങ്ങൾ വിഭാഗത്തിൽ ഉൾപ്പെടുന്ന ക്രാസ്സുലേസീ സസ്യകുടുംബത്തിലെ ഒരു ജീനസ്സാണ് ബ്രയോഫില്ലം (Bryophyllum) (ഗ്രീക്കുഭാഷയിൽ നിന്നും βρῦον/βρύειν bryon/bryein = മുളയ്ക്കുക, φύλλον phyllon = ഇല).
ഈ ജീനസ്സിൽ 46 സ്പീഷിസുകളാണുള്ളത്.
ഈ ജീനസ്സിൽ ഉൾപ്പെടുന്ന സസ്യങ്ങളിൽ അംഗപ്രജനനം നടക്കുന്നവയാണ്.
ഇലകളുടെ അഗ്രഭാഗങ്ങളിൽ സസ്യങ്ങളുടെ മുകുളങ്ങൾ വരികയും, പിന്നീട് ഇലകൾ മണ്ണിൽ വീണ് ഓരോന്നിലും സ്ഥിതിചെയ്യുന്ന മുകുളങ്ങൾക്ക്  വേരും ഇലയും തണ്ടും ഉണ്ടായി സ്വതന്ത്രസസ്യമായി വളരുന്നു.
തെരെഞ്ഞെടുത്ത സ്പീഷിസുകൾ Bryophyllum daigremontianum Bryophyllum pinnatum (ഇലമുളച്ചി) Bryophyllum delagoense Bryophyllum beauverdii Bryophyllum bouvetii Bryophyllum campanulatum Bryophyllum fedtschenkoi Bryophyllum gastonis-bonnieri Bryophyllum laxiflorum Bryophyllum macrochlamys Bryophyllum manginii Bryophyllum marnierianum Bryophyllum miniatum Bryophyllum proliferum Bryophyllum pubescens Bryophyllum rolandi-bonapartei Bryophyllum rosei Bryophyllum schizophyllum Bryophyllum streptanthum Bryophyllum suarezense Bryophyllum uniflorum അവലംബം
ബ്രയോളജി ഇംഗ്ലീഷ് വിലാസം https://ml.wikipedia.org/wiki/Bryology
ബ്രയോഫൈറ്റകളുടെ (മോസസ്, ലിവർവോർട്ട്സ്, ഹോൺവോർട്ട്സ്) ശാസ്ത്രീയ പഠനവുമായി ബന്ധപ്പെട്ട സസ്യശാസ്ത്ര ശാഖയാണ് ബ്രയോളജി (പദോൽപ്പത്തി- ഗ്രീക്ക് bryon , ഒരു മോസ് ).
ബ്രയോഫൈറ്റുകളെ നിരീക്ഷിക്കുന്നതിനോ രേഖപ്പെടുത്തുന്നതിനോ വർഗ്ഗീകരിക്കുന്നതിനോ ഗവേഷണം ചെയ്യുന്നതിനോ സജീവ താൽപ്പര്യമുള്ളവരാണ് ബ്രയോളജിസ്റ്റുകൾ എന്ന് അറിയപ്പെടുന്നത്.
ബ്രയോഫൈറ്റുകളും ലൈക്കണുകളും ഒരേ കിങ്ഡത്തിൽ വരുന്ന ജീവികൾ അല്ലെങ്കിലും, രണ്ട് ജീവികളുടെ സമാന രൂപവും പാരിസ്ഥിതിക സ്ഥാനവും കാരണം ബ്രയോളജി പലപ്പോഴും ലൈക്കനോളജിക്കൊപ്പം പഠിക്കപ്പെടുന്നു.
മധ്യ ജപ്പാനിൽ കാണപ്പെടുന്ന സാധാരണ ബ്രയോഫൈറ്റകൾ ചരിത്രം
ബ്രയോഫൈറ്റുകളേക്കുറിച്ച് ആദ്യമായി വിശദമായി പഠിച്ചു തുടങ്ങുന്നത് 18-ാം നൂറ്റാണ്ടിലാണ്.
ഓക്സ്ഫോർഡിലെ പ്രൊഫസറായിരുന്ന, ജർമ്മൻ സസ്യശാസ്ത്രജ്ഞനായ ജോഹാൻ ജേക്കബ് ഡിലേനിയസ് (1687-1747) 1717-ൽ "റീപ്രൊഡക്ഷൻ ഓഫ് ദ ഫേൺസ് ആൻഡ് മോസ്സസ് ( പന്നൽച്ചെടികളുടെയും ശേവാലങ്ങളുടെയും പുനരുൽപാദനം)" എന്ന കൃതി എഴുതി.
ബ്രൈയോളജിയുടെ തുടക്കം യഥാർത്ഥത്തിൽ ശേവാലങ്ങളുടെ പ്രത്യുത്പാദന വ്യവസ്ഥയെ (1792, ഫണ്ടമെന്റം ഹിസ്റ്റോറിയ നാച്ചുറലിസ്റ്റ് മസ്‌കോറം ) വ്യക്തമാക്കുകയും ഒരു ടാക്‌സോണമി ക്രമീകരിക്കുകയും ചെയ്ത സസ്യശാസ്ത്രജ്ഞനായ ജോഹന്നാസ് ഹെഡ്‌വിഗ് നടത്തിയ പഠനങ്ങളെ തുടർന്ന് ആണ്.
ബ്രയോഫൈറ്റ് ടാക്‌സോണമി , ബ്രയോഫൈറ്റുകൾ ബയോഇൻഡിക്കേറ്ററുകൾ എന്നനിലയിൽ, ഡിഎൻഎ സീക്വൻസിങ്, ബ്രയോഫൈറ്റുകളുടെയും മറ്റ് സസ്യ, ഫംഗസ്, ജന്തുജാലങ്ങളുടെയും പരസ്പരാശ്രിതത്വം എന്നിവ ബ്രയോളജി ഗവേഷണ മേഖലകളിൽ ഉൾപ്പെടുന്നു.
മറ്റ് കാര്യങ്ങളിൽ, ശാസ്ത്രജ്ഞർ അന്യൂറ മിറാബിലിസ് (മുമ്പ് ക്രിപ്‌റ്റോത്തല്ലസ് മിറാബിലിസ് എന്നറിയപ്പെട്ടിരുന്നു) പോലുള്ള പരാന്നഭോജികളായ (മൈക്കോഹെറ്ററോട്രോഫിക്) ബ്രയോഫൈറ്റുകളും കൊളുറ സൂഫാഗ , പ്ലൂറോസിയ തുടങ്ങിയ മാംസഭുക്കുകൾ ആകാൻ സാധ്യതയുള്ള ലിവർവോർട്ടുകളും കണ്ടെത്തി.
ജർമ്മനിയിലെ ബോൺ സർവകലാശാല , ഫിൻലൻഡിലെ ഹെൽസിങ്കി സർവകലാശാല, ന്യൂയോർക്ക് ബൊട്ടാണിക്കൽ ഗാർഡൻ എന്നിവ പ്രധാന ബ്രൈയോളജി ഗവേഷണ കേന്ദ്രങ്ങളിൽ ഉൾപ്പെടുന്നു.
ജേണലുകൾ
മോസസ്, ഹോൺവോർട്ട്സ്, ലിവർവോർട്ട്സ്, ലൈക്കണുകൾ എന്നിവയുടെ ജീവശാസ്ത്രത്തിന്റെ എല്ലാ വശങ്ങളെക്കുറിച്ചുള്ള ലേഖനങ്ങളും പുസ്തക അവലോകനങ്ങളും ഉൾപ്പെടുത്തുന്ന ദ ബ്രയോളജിസ്റ്റ് എന്ന ഒരു ശാസ്ത്ര ജേണൽ 1898-ൽ പ്രസിദ്ധീകരണം ആരംഭിച്ചു.
അമേരിക്കൻ ബ്രയോളജിക്കൽ ആൻഡ് ലൈക്കനോളജിക്കൽ സൊസൈറ്റിയാണ് ഇത് പ്രസിദ്ധീകരിച്ചത്.
ബ്രിട്ടീഷ് ബ്രയോളജിക്കൽ സൊസൈറ്റി 1947-ൽ ആരംഭിച്ച ട്രാൻസിഷൻസ് ഓഫ് ദ ബ്രിട്ടീഷ് ബ്രയോളജിക്കൽ സൊസൈറ്റി എന്ന ജേണൽ 1972-ൽ ജേണൽ ഓഫ് ബ്രയോളജി എന്ന പേരിലേക്ക് പുനർനാമകരണം ചെയ്യപ്പെട്ടു.
ശ്രദ്ധേയരായ ബ്രയോളജിസ്റ്റുകൾ മൈൽസ് ജോസഫ് ബെർക്ക്ലി (1803–1889) എലിസബത്ത് ഗെർട്രൂഡ് ബ്രിട്ടൺ (1858–1934) മാർഗരറ്റ് സിബെല്ല ബ്രൗൺ (1866–1961) ആഗ്നസ് ഫ്രൈ (1869–1957/8) ഹെൻറിച്ച് ക്രിസ്റ്റ്യൻ ഫങ്ക് (1771–1839) റോബർട്ട് കെയ് ഗ്രെവിൽ (1794–1866) വിൽഹെം തിയോഡോർ ഗംബെൽ (1812-1858) ഇനെസ് എം. ഹാരിംഗ് (1875–1968) ഹിരോഷി ഇനൂ (1932–1989) കാത്‌ലീൻ കിംഗ് (1893–1978) ആരോൺ ജോൺ ഷാർപ്പ് (1904–1997) മേരി എസ്. ടെയ്‌ലർ (1885-1976) ഫ്രാൻസെസ് എലിസബത്ത് ട്രിപ്പ് (1832-1890) കാൾ ഫ്രെഡറിക് വാർൺസ്റ്റോർഫ് (1837-1921) നോറിസ് സലാസർ അലൻ (1947 - ) അവലംബം സാഹിത്യം മെയ്‌ലാനിയ, eitschrift für Bryologie und Lichenologie (സെയ്റ്റ്‌സ്‌ക്രിഫ്റ്റ് ഫ്യൂർ ബ്രയോളജി അൻഡ് ലൈക്കനോളജി) ലിംപ്രിച്‌ഷ്യ, Zeitschrift der Bryologischen Arbeitsgemeinschaft Deutschlands (സെയ്റ്റ്‌സ്‌ക്രിഫ്‌റ്റ് ഡെർ ബ്രയോളജിഷെൻ അർബെയ്‌റ്റ്‌സ്‌ഗെമിൻഷാഫ്റ്റ് ഡച്ച്‌ലാൻഡ്‌സ്) പുറം കണ്ണികൾ (in German) Bryologie at the University of Bonn (in German) A Short History of Bryology International Association of Bryologists American Bryological and Lichenological Society British Bryological Society
ബ്രയാൻ ലാറ ഇംഗ്ലീഷ് വിലാസം https://ml.wikipedia.org/wiki/Brian_Lara
വെസ്റ്റ് ഇൻഡീസിനു വേണ്ടി കളിച്ച ഒരു അന്താരാഷ്ട്ര ക്രിക്കറ്റ് താരമായിരുന്നു ബ്രയൻ ലാറ (മേയ് 2 1969) .
നിരവധി തവണ ടെസ്റ്റ് ക്രിക്കറ്റിലെ ഏറ്റവും മികച്ച ബാറ്റ്‌സ്മാൻ എന്ന പദവി അലങ്കരിച്ച ഇദ്ദേഹത്തിന്റെ പേരിലാണ്‌ അന്താരാഷ്ട്ര ടെസ്റ്റ് ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറും,400* .
അതുപോലെ ഫസ്റ്റ് ക്ലാസ് ക്രിക്കറ്റിലെ ഏറ്റവുമുയർന്ന സ്കോറും 1994 -ൽ എഡ്ഗ്ബ്സ്റ്റണിൽ ലാറ വാർക്ക്ഷെയറിനെതിരെ(Warwickshire) നേടിയ 501* ആണ്‌.
2008 ഒക്ടോബർ 17 -ന്‌ സച്ചിൻ ടെണ്ടുൽക്കർ തിരുത്തുന്നതു വരെ അന്താരാഷ്ട്ര ടെസ്റ്റ് ക്രിക്കറ്റിൽ ഏറ്റവുമധികം റൺസ് നേടിയ കളിക്കാരൻ എന്ന ബഹുമതിക്കുടമയും ലാറ ആയിരുന്നു.
അന്താരാഷ്ട്ര ക്രിക്കറ്റിലെ മികച്ച ബാറ്റ്‌സ്മാന്മാനായി പലരും ഈ ഇടങ്കയ്യൻ ബാറ്റ്‌സ്മാനെ വിലയിരുത്തിയിട്ടുണ്ട്.
ബ്രയിൻ മാപ്പിങ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Brain_mapping
മനുഷ്യന്റെയോ, മറ്റേതെങ്കിലും ജീവികളുടെയോ മസ്തിഷ്കത്തിന്റെ ജൈവ സവിശേഷതകളും സ്വഭാവങ്ങളും അളവുകളും സ്ഥലീയമായി അടയാളപ്പെടുത്തി മാപ്പുകളാക്കി മാറ്റുന്നതിനുള്ള ഒരു കൂട്ടം ന്യൂറോസയൻസ് സങ്കേതിക വിദ്യകളെയാണ് ബ്രെയിൻ മാപ്പിംഗ് എന്നു വിളിക്കുന്നത്.
ബ്രസീലിയ
ബ്രസീലിന്റെ തലസ്ഥാനവും ബ്രസീലിലെ ഏറ്റവും വലിയ നാലാമത്തെ നഗരവുമാണ് ബ്രസീലിയ ( Brasília ; പോർചുഗീസ് ഉച്ചാരണം:  [bɾaˈziʎɐ]).
ലാറ്റിനമേരിക്കയിലെ ഒരു ആധുനിക ആസൂത്രിത നഗരമാണ് ബ്രസീലിയ.
ബ്രസീലിയൻ ഹൈലാൻഡുകളിലാണ് ഈ നഗരം വ്യാപിച്ചിരിക്കുന്നത്.
2008ലെ IGBE കണക്കുപ്രകാരം 2,562,963 ആളുകൾ ബ്രസീലിയ നഗരത്തിൽ താമസിക്കുന്നു.
ദേശീയ തലസ്ഥാന പ്രദേശമായതിനാൽ ബ്രസിലിയൻ ഗവൺമെന്റിന്റെ ആസ്ഥാനവും ഇവിടെതന്നെയാണ്.
നിരവധി ബ്രസീലിയൻ കമ്പനികളുടേയും ആസ്ഥാന നഗരമാണ് ബ്രസീലിയ.
1956-ലാണ് ബ്രസീലിയ നഗരം ആസൂത്രണം ചെയ്യുന്നത്.
ലൂസ്സിയോ കോസ്ത എന്ന് നഗരാസൂത്രകനും, പ്രശസ്ത വാസ്തുശില്പി ഓസ്കാർ നീമെർ, ലാൻഡ്സ്കേപ് ആർക്കിടെക്റ്റ് റോബെറ്ടോ ബേൾ മാക്സ് എന്നിവരായിരുന്നു ഈ നഗരത്തിന്റെ പ്രധാന ആസൂത്രകർ.
ബ്രസീലിയയിലെ വാസ്തു തികവിനെ പരിഗണിച്ച് യുനെസ്കോ ഈ നഗരത്തിന് ലോക പൈതൃകപദവി നൽകിയിട്ടുണ്ട്.
"ഫെഡറൽ കാപ്പിറ്റൽ" എന്നാണ് ബ്രസീലിയ പൊതുവെ അറിയപ്പെടുന്നത്.
1763 മുതൽ 1960 വരെ റിയോ ഡി ജെനീറോയ്ക്കായിരുന്നു ബ്രസീലിന്റെ തലസ്ഥാന പദവി.
ഇതേസമയം പ്രകൃതിവിഭവങ്ങളാൽ സമ്പന്നമായിരുന്നത് ബ്രസീലിലെ തെക്ക് - കിഴക്കൻ പ്രദേശങ്ങളായിരുന്നു.
ബ്രസീലിന്റെ ആദ്യത്തെ റിപ്പബ്ബ്ലിക്കൻ ഭരണഘടനയുടെ നിർദ്ദേശപ്രകാരമാണ് രാജ്യതലസ്ഥാനം രാജ്യത്തിന്റെ മധ്യഭാഗത്തേക്ക് മാറ്റാൻ തീരുമാനിച്ചത്.
പെഡ്രോ ഒന്നാമൻ രാജാവിന്റെ ഉപദേശകനായിരുന്ന ജോസ് ബോണിഫസിയൊയാണ് ആദ്യമായി നിർദ്ദിഷ്ട ബ്രസീലിയൻ നഗരത്തിനായുള്ള രൂപരേഖ ബ്രസീൽ ജനറൽ അസംബ്ലിക്ക് മുൻപാകെ സമർപ്പിച്ചത്.
എന്നാൽ ഇതിന് അംഗീകാരം പ്രാപ്തമായില്ല.
ബ്രസീലിയ നഗരം നിർമ്മാണത്തിൽ (1959).
1956മുതൽ 1961 വരെ ബ്രസീലിന്റെ പ്രസിഡന്റായിരുന്ന ജുസെലിനൊ കുബിഷെക്(Juscelino Kubitschek) ആണ് ബ്രസീലിയ നഗരത്തിന്റെ നിർമ്മാണത്തിന് ഉത്തരവിറക്കിയത്.
ലൂസിയോ കോസ്റ്റയെയാണ് പുതിയ നഗരത്തിന്റെ പ്രധാന നഗരാസൂത്രകനായി തിരഞ്ഞെടുത്തത്.
ഓസ്കാർ നീമെൻ എന്ന വിഖ്യാത ബ്രസീലിയൻ വാസ്തുശില്പിയും നഗരനിർമ്മാണത്തിന് സംഭാവനകൾ ചെയ്തു.
ട്രോപ്പിക്കൽ സവാന കാലാവ്സ്ഥയാണ് ഇവിടെ അനുഭവപ്പെടുന്നത്.
അന്തരീക്ഷത്തിലെ ആർദ്രതയുടെ അളവനുസരിച്ച് വ്യത്യസ്ത ഋതുക്കളേയും നിർവചിച്ചിരിക്കുന്നു.
ഒന്ന് ആർദ്രമായ കാലവും മറ്റൊന്ന് വരണ്ട കാലാവസ്തയുമാണ് ഇവിടെ പ്രധാനമായും അനുഭവപ്പെടുന്നത്.
20.5 0 C ആണ് ഈ നഗരത്തിലെ ശരാശരി താപനില.
സെപ്റ്റംബർ മാസത്തിലാണ് ഇവിടെ ഏറ്റവും ഉയർന്ന ശരാശരി ഊഷ്മാവ് രേഖപ്പെടുത്തുന്നത്.
28 0 C. ഏറ്റവും കുറവ് ജൂലായിലും- ശരാശരി 26 0 C. Brasília, Brazil പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 35 (95) 32 (90) 33 (91) 32 (90) 32 (90) 32 (90) 36 (97) 37 (99) 36 (97) 37 (99) 34 (93) 33 (91) 37 (99) ശരാശരി കൂടിയ °C (°F) 26.9 (80.4) 26.7 (80.1) 27.1 (80.8) 26.6 (79.9) 25.7 (78.3) 25.2 (77.4) 25.1 (77.2) 27.3 (81.1) 28.3 (82.9) 27.5 (81.5) 26.6 (79.9) 26.2 (79.2) 26.6 (79.9) പ്രതിദിന മാധ്യം °C (°F) 21.6 (70.9) 21.8 (71.2) 22.0 (71.6) 21.4 (70.5) 20.2 (68.4) 19.1 (66.4) 19.1 (66.4) 21.2 (70.2) 22.5 (72.5) 22.1 (71.8) 21.7 (71.1) 21.5 (70.7) 21.2 (70.2) ശരാശരി താഴ്ന്ന °C (°F) 17.4 (63.3) 17.4 (63.3) 17.5 (63.5) 16.8 (62.2) 15.0 (59) 13.3 (55.9) 12.9 (55.2) 14.6 (58.3) 16.0 (60.8) 17.4 (63.3) 17.5 (63.5) 17.5 (63.5) 16.1 (61) താഴ്ന്ന റെക്കോർഡ് °C (°F) 12 (54) 12 (54) 12 (54) 10 (50) 2 (36) 0 (32) 2 (36) 3 (37) 7 (45) 12 (54) 11 (52) 11 (52) 0 (32) മഴ/മഞ്ഞ് mm (inches) 241.4 (9.504) 214.7 (8.453) 188.9 (7.437) 123.8 (4.874) 39.3 (1.547) 8.8 (0.346) 11.8 (0.465) 12.8 (0.504) 51.9 (2.043) 172.1 (6.776) 238.0 (9.37) 248.6 (9.787) 1,552.1 (61.106) ശരാ.
മഴ/മഞ്ഞു ദിവസങ്ങൾ (≥ 0.1 mm) 19 16 16 9 5 3 3 4 6 14 18 20 133 % ആർദ്രത 78 77 76 74 71 67 63 57 59 69 76 79 70.5 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 158.1 156.8 179.8 201.0 235.6 252.0 266.6 263.5 204.0 167.4 144.0 139.5 2,368.3 Source # 1: World Meteorological Organization.
, Hong Kong Observatory (sun only 1961–1990) ഉറവിടം # 2: Weatherbase (record highs, lows, humidity) സാമ്പത്തികം
വ്യാവസായിക നഗരം എന്നതിലുപരിയായി ബ്രസീലിയ ഒരു ഭരണ കേന്ദ്ര നഗരമാണ്.